Fjærvinger

fjærvinger
 dvergfjærvinger
 spissfjærvinger

Fjærvinger (Ptiliidae) er en gruppe av biller som omfatter de minste medlemmene av ordenen. Enkelte arter i gruppen blir opptil 2 mm lange, men de aller fleste er mindre enn 1,3 mm. Baranowskiella ehnstromi, som også er funnet i Norge, skal være verdens minste beskrevne billeart, 0,4 mm lang og spinkelt bygd. Men det er kjent hittil ubeskrevne arter som er enda mindre, så lite som 0,3 mm. Fjærvingebillene kjennes lett på at flygevingene er redusert til staver med en frynse av lange hår rundt kanten – de minner derfor om fjær. Dette er en vingetype som finnes hos knøttsmå insekter av flere ordener (for eksempel dvergsnyltevepser og trips), og som er vist å være den mest effektive løsningen for så små dyr. Fjærvingebillene er ofte meget vanlige i løvstrø, i hule trær og lignende. Mange av artene, kanskje de fleste, lever av soppsporer. Det er beskrevet omtrent 400 arter, men det finnes sannsynligvis mange flere ubeskrevne.

Utseende 
Knøttsmå (0,3 – 1,3 mm, noen få arter opptil 2 mm), spinkelt bygde biller. Hodet er lite og rundt, ofte mer eller mindre dekket av brystskjoldet (pronotum). Fasettøynene er ganske små, hos noen arter er de mer eller mindre redusert og kan mangle helt. Antennene er vanligvis 11-leddete, ganske lange og spinkle med en svakt definert kølle, noen arter har mer tydelig kølleformede antenner. Hos de fleste artene har oversiden tydelig mikroskulptur og fine hår, og er derfor ganske matt, men det finnes også blanke arter, blant annet i slekten Ptenidium. Brystskjoldet er vanligvis forholdsvis stort og bredt. Den artsrikeste slekten, Acrotrichis, kan blant annet kjennes på at brystskjoldets bakhjørner er trukket tilbake som spisse tagger. Dekkvingene er ofte forholdsvis korte, og hos mange grupper dekker de ikke bakkroppsspissen. Punktrekker finnes ikke. Bakkroppen er foholdsvis flat. En viktig bestemmingskarakter er formen på hunnens sædbeholder (spermathek), der sæd blir lagret etter paringen. Denne er et innviklet organ med buktende ganger og kamre av ulik form, men det kan ofte være vanskelig å dissekere den ut fra bakkroppen for bestemming. Beina er korte og spinkle, føttene (tarsene) to- eller treleddete.
Larvene er hvite eller gulaktige, mer eller mindre sylindriske.

Levevis 
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Baranowskiella ehnstromi, vår minste art, er for eksempel knyttet til seljekjuke, der billene kryper rundt i porene på undersiden av kjuken. Trolig spiser de fleste artene sopp eller soppsporer. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem.

Systematisk inndeling/ norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien spissfjærvinger, Acrotrichinae
 Stammen Acrotrichini
 Slekten Acrotrichis Motschulsky, 1848 – den mest artsrike slekten, med mer enn 150 beskrevne arter, av disse er 25 funnet i Norge.
 Slekten Chaska Darby, 2016
 Slekten Chirostirca Johnson, 1985
 Slekten Petrotrichis Darby, 2015
 Slekten Phytotelmatrichis Darby & Chaboo, 2016
 Slekten Storicricha Johnson, 1988
 Stammen Nephanini
 Slekten Baeocrara Thomson, 1859
 Baeocrara variolosa (Mulsant & Rey, 1873)
 Baeocrara japonica (Matthews, 1884)
 Slekten Etronia Deane, 1931
 Slekten Microtrichis Darby, 2015
 Slekten Nephanes Thomson, 1859
 Nephanes titan (Newman, 1834) – artsnavnet til denne halvmillimeter-store billen er et godt eksempel på ironi
 Slekten Ptiliodes Matthews, 1882
 Slekten Ptiliopycna Casey, 1924
 Slekten Smicrus Matthews, 1872
 Smicrus filicornis (Fairmaire & Laboulbène, 1855)
 Underfamilien Cephaloplectinae  - ikke i Norge, 37 kjente arter av biller med mer eller mindre reduserte øyne som lever i maurtuer. Ble før regnet som en egen familie under navnet Limulodidae.
 Slekten Cephaloplectus Sharp, 1883
 Slekten Eulimulodes Mann, 1926
 Slekten Limulodes Matthews, 1867
 Slekten Paralimulodes Bruch, 1919
 Slekten Rodwayia Lea, 1907
 Underfamilien fjærvinger, Ptiliinae
 Stammen Discheramocephalini
 Slekten Africoptilium Johnson, 1967
 Slekten Cissidium Motschulsky, 1855
 Slekten Dacrysoma Grebennikov, 2009
 Slekten Discheramocephalus Johnson, 2007
 Slekten Fenestellidium Grebennikov, 2009 
 Slekten Skidmorella Johnson, 1971
 Stammen Dvergfjærvinger, Nanosellini – omfatter de aller minste artene, små og slankbygde
 Slekten Baranowskiella Sörensson, 1997
 Baranowskiella ehnstromi Sörensson, 1997 - Europas minste bille, finnes i Norge
 Slekten Cylindrosella Barber, 1924
 Slekten Cylindroselloides Hall, 1999
 Slekten Fijisella Hall, 1999
 Slekten Fijiselloides Hall, 1999
 Slekten Garicaphila Hall, 1999
 Slekten Hydnosella Dybas, 1961
 Slekten Isolumpia Deane, 1931
 Slekten Limulosella Hall, 1999
 Slekten Mikado Matthews, 1889
 Slekten Nanosella Motschulsky, 1869
 Slekten Nellosana Johnson, 1982
 Slekten Nellosanoides Hall, 1999
 Slekten Nepalumpia Hall, 1999
 Slekten Paratuposa Deane, 1931
 Slekten Phililumpia Hall, 1999
 Slekten Porophila Dybas, 1956
 Slekten Primorskiella Polilov, 2008
 Slekten Scydosella Hall, 1999
 Slekten Scydoselloides Hall, 1999
 Slekten Sikhotelumpia Polilov, 2008
 Slekten Suterina Dybas, 1980
 Slekten Tasmangarica Hall, 1999
 Slekten Throscidium Matthews, 1872
 Slekten Throscoptilium Barber, 1924
 Slekten Throscoptiloides Hall, 1999
 Slekten Throscosana Hall, 1999
 Slekten Ussurilumpia Polilov, 2008
 Slekten Vitusella Hall, 1999
 Stammen Ptiliini
 Slekten Actidium Matthews, 1868
 Slekten Babrama Johnson, 2007
 Slekten Bambara Vuillet, 1911
 Slekten Bicavella Johnson, 2007 
 Slekten Cingulum Darby, 2021
 Slekten Cochliarion Deane, 1930
 Slekten Dipentium Johnson, 1982
 Slekten Euryptilium Matthews, 1872
 Euryptilium gillmeisteri Flach, 1889
 Euryptilium saxonicum (Gillmeister, 1845)
 Slekten Gomyella Johnson, 1985
 Slekten Greensladella Johnson, 2007
 Slekten Iloptila Darby, 2021
 Slekten Kimoda Johnson, 1985
 Slekten Kuschelidium Johnson, 1982
 Slekten Malkinella Dybas, 1960
 Slekten Micridina Johnson, 1969
 Slekten Micridium Motschulsky, 1868
 Micridium halidaii (Matthews, 1868)
 Slekten Motschulskium Matthews, 1872 
 Slekten Nossidium Erichson, 1845
 Slekten Notoptenidium Johnson, 1982 
 Slekten Numa Darby, 2021
 Slekten Oligella Motschulsky, 1868
 Oligella foveolata (Allibert, 1844)
 Oligella nana (Strand, 1946)
 Slekten Ptenidium Erichson, 1845 – blanke biller. Åtte arter i Norge.
 Slekten Ptenidotonium Johnson, 1982
 Slekten Ptiliola Haldeman, 1848
 Ptiliola kunzei (Heer, 1841)
 Ptiliola brevicollis (Matthews, 1860)
 Slekten Ptiliolum Flach, 1888 – seks arter i Norge
 Slekten Ptilium Gyllenhal, 1827 – fem arter i Norge
 Slekten Sindosium Johnson, 2007
 Stammen Ptinellini
 Slekten Astatopteryx Perris, 1862
 Slekten Championella Matthews, 1884
 Slekten Dybasina Lundgren, 1983
 Slekten Leaduadicus Deane, 1930
 Slekten Leptinla Johnson, 1985 
 Slekten Limulopteryx Hall, 2003
 Slekten Microptilium Matthews, 1872
 Slekten Myrmicotrichis Motschulsky, 1855
 Slekten Pterycodes Matthews, 1884
 Slekten Pteryx Matthews, 1858
 Pteryx suturalis (Heer, 1841)
 Pteryx splendens Strand, 1960
 Slekten Ptinella Motschulsky, 1844
 Ptinella limbata (Heer, 1841)
 Ptinella tenella (Erichson, 1845)
 Slekten Ptinellodes Matthews, 1872
 Slekten Pycnopteryx Dybas, 1955
 Slekten Rioneta Johnson, 1975
 Slekten Urotriainus Silvestri, 1945
 Slekten Xenopteryx Dybas, 1961

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 
 

Biller
 
Biller formelt beskrevet i 1843